Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Adiyisɛm 1:1-20
1 Yesu Kristo adiyisɛm+ a Onyankopɔn de maa no+ sɛ ɔnkyerɛ ne nkoa+ nneɛma a etwa sɛ ɛba ntɛm.+ Na ɔsomaa ne bɔfo+ ma ɔnam nsɛnkyerɛnne+ so de maa n’akoa Yohane+2 a odii asɛm a Onyankopɔn de mae ne adanse a Yesu Kristo de mae, kyerɛ sɛ nea ohui nyinaa, ho adanse no.+3 Anigye+ ne nea ɔkenkan nkɔmhyɛ+ yi mu nsɛm no den+ ne wɔn a wotie na wodi nea wɔakyerɛw wom no so;+ na bere a wɔahyɛ no abɛn.+4 Yohane de kɔma asafo ason+ a ɛwɔ Asia mantam mu no:Adom ne asomdwoe mfi “Nea na ɔwɔ hɔ, na ɔda so wɔ hɔ a ɔreba,”+ ne ahonhom ason+ a ɛwɔ n’ahengua no anim,5 ne Yesu Kristo, “Ɔdansefo Nokwafo no,”+ “awufo mu abakan,”+ ne “asase so ahene Sodifo”+ no hɔ, nka mo.Nea ɔdɔ yɛn+ na ɔnam n’ankasa mogya so san yɛn fii yɛn bɔne mu+—6 na wayɛ yɛn ahemman+ ne asɔfo+ ama ne Nyankopɔn ne n’Agya no—yiw, ɔno na anuonyam ne tumi nyɛ ne dea daa.+ Amen.7 Hwɛ! Ɔnam omununkum mu reba,+ na aniwa nyinaa behu no,+ ne wɔn a wohwirew ne mu no;+ na ne nti, asase so mmusuakuw nyinaa de awerɛhow bɛbobɔ wɔn kokom.+ Yiw, Amen.8 “Mene Alfa ne Omega,”*+ Yehowa Nyankopɔn na ose, “Nea na ɔwɔ hɔ, na ɔda so wɔ hɔ a ɔreba,+ ade nyinaa so Tumfoɔ no.”+9 Me Yohane, mo nua a ɔne mo nyinaa nya kyɛfa wɔ ahohiahia+ ne ahenni+ ne boasetɔ+ mu wɔ Yesu mu,+ mikopuee supɔw a wɔfrɛ no Patmo so esiane Onyankopɔn ho asɛm a mekae ne Yesu ho adanse a midii nti.+10 Mebaa+ Awurade da+ no mu honhom mu,+ na metee nne+ kɛse bi wɔ m’akyi te sɛ torobɛnto11 a ese: “Nea wuhu no kyerɛw+ wɔ nhoma mu kɔma asafo ason+ a ɛwɔ Efeso+ ne Smirna+ ne Pergamo+ ne Tiatira+ ne Sardi+ ne Filadelfia+ ne Laodikea.”+12 Na medan m’ani sɛ merehwɛ nne a ɛne me rekasa no, na medanee m’ani no, mihuu sika akaneadua+ ason13 ne obi a ɔte sɛ onipa ba+ wɔ akaneadua no mfinimfini a ɔhyɛ atade a esi ne nan ase, na sika abɔso bɔ ne koko so.14 Afei nso, na ne ti nhwi hoa te sɛ oguan nhwi fitaa,+ te sɛ sukyerɛmma, na n’ani te sɛ ogyaframa;+15 na ne nan te sɛ kɔbere fɛfɛ+ a adɔ wɔ fononoo mu; na ne nne+ te sɛ nsu bebree a ɛreworo.16 Na nsoromma ason+ wɔ ne nsa nifa mu, na nkrante anofanu nnamnam+ fi n’anom pue, na n’anim te sɛ owia a abɔ denneennen.+17 Bere a mihuu no no, mehwee ne nan ase te sɛ obi a wawu.Ɛnna ɔde ne nsa nifa too me so kae sɛ: “Nsuro.+ Mene Odikanfo+ ne Okyikafo,+18 ne ɔteasefo no;+ na miwui,+ nanso, hwɛ! mete ase daa daa,+ na mikura owu+ ne Adamoa*+ safe.19 Enti kyerɛw nea wuhui, ne nea ɛwɔ hɔ ne nea ɛbɛba wɔ eyinom akyi no to hɔ.+20 Ahintasɛm kronkron a ɛfa nsoromma ason+ a wuhui wɔ me nsa nifa mu no ho, ne sika akaneadua ason+ no ho de: Nsoromma ason no yɛ asafo ason no abɔfo no, na akaneadua ason no yɛ asafo ason.+
twi_Latn twi_Latn twi_Latn twi_Latn